Dunavecse Város Önkormányzata Pénzügyi, Ügyrendi és Városgazdálkodási Bizottsága

324-3/2024.

JEGYZŐKÖNYV

Készült a bizottság 2024. március 27-én /14,45-14,59 / megtartott üléséről

Az ülés helye: Városháza ülésterme
Jelen vannak:

Molnár Gyula képviselő, a bizottság elnöke, Tóth József képviselő, a bizottság elnökhelyettese, Aranyi János Gábor képviselő, a bizottság tagja (3 fő) 

Tanácskozási joggal jelen vannak:

Vörös Sándor polgármester, Kochné Vadászi Borbála alpolgármester, Kovács Péter képviselő, Nagy Erzsébet jegyző, Ginál Róbert gazdálkodási csoportvezető, Horváth-Gallai Eszter igazgató (Vikár Béla Művelődési Ház), Aranyi Ágota igazgató (Vikár Béla Könyvtár) dr. Pándi Ottó intézményvezető (Dr. Kolozs Gergely Kistérségi Egészségügyi Centrum), Liptai Kölesdi Ágnes bölcsődevezető (Dr. Kolozs Gergely „Tipegő” Bölcsőde), Erdős Erika mb. óvodavezető (Százszorszép Óvoda), Gugyella Mariann óvodavezető (Százszorszép Óvoda)
Jegyzőkönyvvezető: Marticsné Molnár Szilvia

Molnár Gyula képviselő, a bizottság elnöke

Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Aranyi János Gábor fogja aláírni. Javasolta, hogy a 2024. március 27-i testületi ülés elé kerülő alábbi napirendi pontokat tárgyalja meg és véleményezze a bizottság.

Elnök úr megkérdezi a bizottság tagjaitól, hogy ki ért egyet a napirendi pontokkal?

A bizottság tagjai 3 igen szavazattal, ellenszavazat nélkül az alábbi határozatot hozták:

40/2024. (III. 27.) P. Ü. V. Biz. normatív határozata

Napirend elfogadása

(2024. március 27.)











H a t á r o z a t

 
     I.      3. a)  Térítési díjakról szóló rendelet módosításához való hozzájárulás
     II.     3.c)   Javaslat a Szavazatszámláló Bizottság tagjainak módosítására
 III.    3. d)   Danubia Vox Vegyeskar támogatási kérelme
       felhívás elfogadása

A napirendi pontok elfogadása után megkezdődött azok egyenkénti tárgyalása.

I. Napirend:

    3. a)  Térítési díjakról szóló rendelet módosításához való hozzájárulás

  Előterjesztő: Vörös Sándor polgármester          

  Előterjesztésért felelős: Nagy Erzsébet

Molnár Gyula képviselő, a bizottság elnöke

Kunszentmiklós Város Önkormányzat Képviselő-testületének a gyermekjóléti és a személyes  gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 25/2017. (VI.16.) önkormányzati rendelet módosítása szükséges. Ez a KESZI által előterjesztett térítési díjakra vonatkozik. Javaslom a határozati javaslat elfogadását.

Megkérdezem a bizottság tagjaitól, hogy ki ért egyet a határozat javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

41/2024. (III. 27.) P.Ü.V. Biz. hat.

A gyermekjóléti és a személyes

gondoskodást nyújtó szociális

ellátásokról, azok igénybevételéről,

valamint a fizetendő térítési díjakról szóló

rendeletmódosításhoz hozzájárulás










H a t á r o z a t



















                    




1./ A Pénzügyi, Ügyrendi és Városgazdálkodási Bizottság úgy rendelkezik, hogy Kunszentmiklós Város Önkormányzat Képviselő-testületének a gyermekjóléti és a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 25/2017. (VI.16.) önkormányzati rendelet módosításához javasol hozzájárulni az előterjesztésben foglaltak szerint.

2./ Az előterjesztés a határozat elidegeníthetetlen részét képezi. 

3./ Ezen határozatról értesül:

- Molnár Gyula képviselő, a bizottság elnöke

II. Napirend:
     3.c)    Javaslat a Szavazatszámláló Bizottság tagjainak módosítására
   Előterjesztő: Vörös Sándor polgármester

   Előterjesztésért felelős: Nagy Erzsébet jegyző

   Tárgyalja: P.Ü.V. Bizottság
Molnár Gyula képviselő, a bizottság elnöke
Magyarország Alaptörvénye 35. cikk (2) bekezdése értelmében a helyi önkormányzati képviselők és polgármesterek általános választását a helyi önkormányzati képviselők és polgármesterek előző általános választását követő ötödik év április, május, június vagy július hónapjában, az európai parlamenti képviselők választásával egyidejűleg kell megtartani.
A szavazatszámláló bizottságok legalább öttagúak, a testületek három tagját – és a póttagokat – a képviselő-testület választja meg a helyi választási iroda javaslatára. Tekintettel arra, hogy Dunavecsén négy szavazókör működik, így 12 fő bizottsági tagról és legalább 8 fő póttagról kell gondoskodni. A felmérés alapján 2 bizottsági tag jelezte, hogy a bizottsági tagságáról lemond, választásokon nem kíván részt venni a bizottság munkájában. Helyükre tehát új személyeket kell választani. A korábbi tagok: Kovács Tímea és Ármos Zoltán Márk, új tagoknak az alábbi személyek szerepelnek az előterjesztésben: Farkas Tímea, Látó Éva és Dobos Monika.
Megkérdezem a bizottság tagjaitól, hogy ki ért egyet a határozat javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

42/2024. (III. 27.) P.Ü.V. Biz. hat.

Javaslat a Szavazatszámláló Bizottság tagjainak módosítására











H a t á r o z a t 

1./ A Pénzügyi, Ügyrendi és Városgazdálkodási Bizottság megtárgyalta a szavazatszámláló bizottságok (SzSzB-ok) tagjainak módosítása című előterjesztést és a választási eljárásról szóló 2013. évi XXXVI. törvény 24. § (1) bekezdésében foglaltak szerint – a Helyi Választási Iroda vezetőjének indítványára tekintettel – a településen kijelölt szavazókörökben működő szavazatszámláló bizottságokba tagként az alábbi dunavecsei állampolgárokat javasolja megválasztani:
	Korábbi tag neve:
	Új tag neve:

	Kovács Tímea, Dunavecse, Szív u. 6.

Ármos Zoltán Márk Dunavecse, Petőfi u. 57.
	Farkas Tímea Dunavecse, Ó u. 4.

Dobos Monika Dunavecse, Arany J. u. 13.

Látó Éva Dunavecse, Hunyadi u. 17.


2./ Ezen határozatról értesül:
- Molnár Gyula képviselő, a bizottság elnöke
III. Napirend:
       3. d)  Danubia Vox Vegyeskar támogatási kérelme
                Előterjesztő: Vörös Sándor polgármester
                Előterjesztésért felelős: Vörös Sándor polgármester
Molnár Gyula képviselő, a bizottság elnöke

A Danubia Vox Vegyeskar támogatási kérelmet nyújtott be, a kulturális keret terhére szeretnének 200 eFt támogatást kapni. A múlt évben a keret miatt nem adták be a kérelmüket. Ebben az évben is azt gondolták, hogy megszorítás van, ezért nem adták be. Mivel maradt az idei évi keretből lehetőség, ezért javaslom, hogy a kérelmükben szereplő összeggel támogassuk a munkájukat. A vegyeskar nagyon aktív ebben az évben több alkalommal is fellépnek a településen, illetve a környékbeli településeken. Az összeg fele üzemanyag támogatás lenne, mivel a karnagy Dunaföldvárról jár át próbákat tartani. Tudom, hogy a rendeletben február 15-i határidő szerepel, de tehetnénk kivételt. Javaslom a támogatási összeg odaítélését. 
Kovács Péter képviselő úr

Én ezzel nem értek egyet, a határidő mindenkit kötelez. 

Tóth József képviselő, a bizottság elnökhelyettese

Nyilvános a határidő, hogy mettől meddig kell beadni a támogatási igényeket. 

Aranyi János Gábor képviselő, a bizottság tagja

Voltak itt másnak is késései, illetve nyújtottunk segítő kezet másoknak is. Egy, ami mellettük szól, hogy amit ők csinálnak az egy kimagasló teljesítmény. Arról is volt szó a bírálatnál, ha valakinek kell, akkor utólag is be lehet adni. Személy szerint én kivételt tennék. 
Vörös Sándor polgármester úr

Az első kérdés az, hogy tudott-e róla a Danubia Vox, hogy be lehet adni a kérelmet? Megnéztük a kimenő üzeneteket, valóban nem kapott erről értesítést, de az a személy kapott, akit korábban megbíztak a kórus ügyeinek intézésével. A határidő lejárta miatt abból a keretből nem adhatunk támogatást, viszont a művelődési háznak adhatunk bizonyos összeget, hogy abból szervezze meg a kórus a találkozót. 
Tóth József képviselő, a bizottság elnökhelyettese

Ezt el tudom fogadni. 

Molnár Gyula képviselő, a bizottság elnöke

Ha jól értem, akkor 100 ezer forint támogatást kapna a rendezvénye megszervezésére. 
Vörös Sándor polgármester úr

A művelődési ház vezető hogyan fog elszámolni a kilométerrel? 

Ginál Róbert gazdálkodási csoportvezető

Annak kell elszámolni, aki a kórusból viszi a személyeket.

Vörös Sándor polgármester úr

Az előterjesztésben az is le van írva, hogy a karnagy a bejárásához is kér 50 ezer forint támogatást. 

Ginál Róbert gazdálkodási csoportvezető

Akkor az ő nevére kell az elszámolást megcsinálni.
Aranyi János Gábor képviselő, a bizottság tagja

Én azért sajnálnám, ha a kért támogatást nem kapná meg, mert nagyon értékes a szervezet működése. Javaslom a 200 ezer forint támogatás odaítélését.
Megkérdezem a bizottság tagjaitól, hogy ki ért egyet azzal a javaslattal, hogy a Danubia Vox Vegyeskar 200 ezer forint támogatásban legyen részesítve?

A bizottság tagjai 2 igen szavazattal, 1 nem szavazattal az alábbi határozatot hozták:

43/2024. (III. 27.) P.Ü.V. Biz. hat.

Danubia Vox Vegyeskar támogatási kérelme















H a t á r o z a t

1./ A Pénzügyi, Ügyrendi és Városgazdálkodási Bizottság megtárgyalta a Danubia Vox Vegyeskar támogatási kérelmét és 200.000 forint összegű pénzbeni, támogatást javasol a képviselő-testület számára elfogadni.

2./ Ezen határozatról értesül:

- Molnár Gyula képviselő, a bizottság elnöke

Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 1459-kor bezárta.

Kmft.

      
           Molnár Gyula




        Aranyi János Gábor

                     a bizottság elnöke


                       a bizottság tagja                                                       

